सीएम केजरीवाल का महिलाओं के लिए मुफ्त मेट्रो-बस सफर का प्रस्ताव तो बॉलीवुड प्रोड्यूसर बोले- स्वाभिमानी महिलाएं कभी भी...  
दिल्ली के सीएम ने लिया फैसला
महिलाओं के लिए बस-मेट्रो होंगी फ्री
बॉलीवुड से यूं आया रिएक्शन
दिल्ली के मुख्यमंत्री अरविंद केजरीवाल (Arvind Kejriwal) ने घोषणा की है कि जल्द ही दिल्ली में महिलाएं डीटीसी, क्लस्टर बसों और मेट्रो में मुफ्त सफर कर सकेंगी. दिल्ली के सीएम ने मीडिया को बताया कि जो महिला आर्थिक तौर पर सक्षम हैं, वह टिकट खरीद लें, जिससे सब्सिडी पर बोझ ना पड़े. अफसरों को निर्देश दिया है कि इस बारे में प्रस्ताव बनाकर लाएं की बसों और मेट्रो में इसको कैसे लागू करें. अरविंद केजरीवाल (Arvind Kejriwal) के इस फैसले को लेकर बॉलीवुड से रिएक्शन भी आने शुरू हो गए हैं. बॉलीवुड प्रोड्यूसर अशोक पंडित (Ashoke Pandit) ने अरविंद केजरीवाल के इस फैसले को लेकर रिएक्शन दिया है. अशोक पंडित (Ashoke Pandit) ने दिल्ली के सीएम के इस फैसले को समाज को बांटने वाला बताया है. 

So now @ArvindKejriwal wants to divide the society between men & women by providing free tickets in metro & buses to women. He earlier tried to divide the country using cast & creed. I am sure women with self respect & dignity will refuse this dole which is an election stunt.

दिल्ली के मुख्यमंत्री अरविंद केजरीवाल (Arvind Kejriwal) के इस फैसले पर अशोक पंडित (Ashoke Pandit) ने ट्वीट किया हैः 'महिलाओं को मेट्रो और बसों में फ्री टिकट देकर क्या अरविंद केजरीवाल समाज को पुरुषों और महिलाओं में बांटना चाहते हैं. पहले उन्होंने जाति के आधार पर देश को बांटने की कोशिश की थी. मुझे पूरा यकीन है कि जिन आत्म-सम्मान की भावना से लबरेज महिलाएं इस खैरात को ठुकरा देंगी जोकि चुनावी स्टंट है.'
दिल्ली के मुख्यमंत्री अरविंद केजरीवाल (Arvind Kejriwal) ने दिल्ली में महिलाओं के सफर में छूट देने को लेकर संकेत शनिवार को नई दिल्ली में एक जनसभा की थी. जिसमें उन्होंने कहा था कि सरकार डीटीसी बसों और दिल्ली मेट्रो में महिलाओं को किराए से छूट देने पर विचार कर रही है ताकि उनकी सुरक्षा के मद्देनजर उन्हें सार्वजनिक परिवहन के इस्तेमाल के लिए प्रोत्साहित किया जा सके.